CELEX: 22016D2027
Language: mt
Date: 2016-10-19 00:00:00
Title: Deċiżjoni Nru 1/2016 tal-Kumitat ta' Assoċjazzjoni tal-UE-ir-Repubblika tal-Moldova fil-konfigurazzjoni tal-Kummerċ tad-19 ta' Ottubru 2016 li taġġorna l-Anness XVI tal-Ftehim ta' Assoċjazzjoni [2016/2027]

19.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 313/28
            
         DEĊIŻJONI Nru 1/2016 TAL-KUMITAT TA' ASSOĊJAZZJONI TAL-UE-IR-REPUBBLIKA TAL-MOLDOVA FIL-KONFIGURAZZJONI TAL-KUMMERĊ
   tad-19 ta' Ottubru 2016
   li taġġorna l-Anness XVI tal-Ftehim ta' Assoċjazzjoni [2016/2027]
   IL-KUMITAT TA' ASSOĊJAZZJONI FIL-KONFIGURAZZJONI TAL-KUMMERĊ,
   Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, u b'mod partikolari l-Artikolu 173 u l-Artikolu 436 tiegħu,
   Billi:
   
               (1)
            
            
               Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1) (“il-Ftehim”) daħal fis-seħħ fl-1 ta' Lulju 2016.
            
         
               (2)
            
            
               F'konformità mal-Artikolu 173 tal-Ftehim ir-Repubblika tal-Moldova gradwalment issir konformi mal-acquis tal-Unjoni rilevanti skont id-dispożizzjonijiet tal-Anness XVI ta' dan il-Ftehim.
            
         
               (3)
            
            
               Diversi atti tal-Unjoni elenkati fl-Anness XVI għall-Ftehim ġew emendati, riformulati jew imħassra u sostitwiti minn atti ġodda tal-Unjoni mindu ġie inizjalat il-Ftehim fid-29 ta' Novembru 2013. B'mod partikolari, l-Unjoni adottat u nnotifikat l-atti li ġejjin lir-Repubblika tal-Moldova:
               
                           (a)
                        
                        
                           Id-Direttiva 2014/35/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' tagħmir elettriku ddisinjat għall-użu f'i ħdan ċerti limiti tal-voltaġġ (2);
                        
                     
                           (b)
                        
                        
                           Id-Direttiva 2014/29/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri marbuta mat-twettiq tad-disponibbiltà fis-suq ta' reċipjenti sempliċi taħt pressjoni (3);
                        
                     
                           (c)
                        
                        
                           Id-Direttiva 2014/30/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika (4);
                        
                     
                           (d)
                        
                        
                           Id-Direttiva 2014/34/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal tagħmir u sistemi ta' protezzjoni maħsuba għall-użu f'atmosferi potenzjalment esplużivi (5);
                        
                     
                           (e)
                        
                        
                           Id-Direttiva 2014/28/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relatati mad-disponibbiltà fis-suq u s-superviżjoni ta' splussivi ċivili (6);
                        
                     
                           (f)
                        
                        
                           Id-Direttiva 2014/33/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal liftijiet u komponenti ta' sikurezza għal-liftijiet (7);
                        
                     
                           (g)
                        
                        
                           Id-Direttiva 2014/32/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' strumenti tal-kejl (8);
                        
                     
                           (h)
                        
                        
                           Id-Direttiva 2014/31/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta' strumenti tal-użin mhux awtomatiċi (9);
                        
                     
                           (i)
                        
                        
                           Id-Direttiva 2014/68/UE tal-Parlament Ewropew u tal-Kunsill tal-15 ta' Mejju 2014 dwar l-armonizzazzjoni tal-liġijiet tal-Istati Membri relatati mat-tqegħid fis-suq ta' apparat ta' pressjoni (10);
                        
                     
                           (j)
                        
                        
                           Id-Direttiva 2014/53/UE tal-Parlament Ewropew u tal-Kunsill tas-16 ta' April 2014 dwar l-armonizzazzoni tal-liġijiet tal-Istati Membri marbuta mat-tqegħid fis-suq ta' tagħmir tar-radju u li tħassar id-Direttiva 1999/5/KE (11);
                        
                     
                           (k)
                        
                        
                           Id-Direttiva 2013/53/UE tal-Parlament Ewropew u tal-Kunsill tal-20 ta' Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (12);
                        
                     
                           (l)
                        
                        
                           Id-Direttiva 2013/29/UE tal-Parlament Ewropew u tal-Kunsill tat-12 ta' Ġunju 2013 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta' oġġetti pirotekniċi (13);
                        
                     
                           (m)
                        
                        
                           Id-Direttiva 2010/35/UE tal-Parlament Ewropew u tal-Kunsill tas- 16 ta' Ġunju 2010 dwar apparat ta' pressjoni li jista' jinġarr u li tħassar id-Direttivi tal-Kunsill 76/767/KEE, 84/525/KEE, 84/526/KEE, 84/527/KEE u 1999/36/KE (14);
                        
                     
                           (n)
                        
                        
                           Ir-Regolament (UE) Nru 168/2013 tal-Parlament Ewropew u tal-Kunsill tal-15 ta' Jannar 2013 dwar l-approvazzjoni u s-sorveljanza tas-suq ta' vetturi b'żewġ jew tliet roti u kwadriċikli (15);
                        
                     
                           (o)
                        
                        
                           Ir-Regolament (UE) Nru 167/2013 tal-Parlament Ewropew u tal-Kunsill tal-5 ta' Frar 2013 dwar l-approvazzjoni u s-sorveljanza tas-suq ta' vetturi għall-agrikoltura u għall-forestrija (16);
                        
                     
                           (p)
                        
                        
                           Ir-Regolament (UE) Nru 649/2012 tal-Parlament Ewropew u tal-Kunsill tal-4 ta' Lulju 2012 dwar l-esportazzjoni u l-importazzjoni ta' sustanzi kimiċi perikolużi (17);
                        
                     
                           (q)
                        
                        
                           Id-Direttiva 2012/18/UE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi li temenda u sussegwentement tħassar id-Direttiva tal-Kunsill 96/82/KE (18);
                        
                     
                           (r)
                        
                        
                           Id-Direttiva 2012/19/UE tal-Parlament Ewropew u tal-Kunsill tal-4 ta' Lulju 2012 dwar skart ta' tagħmir elettriku u elettroniku (WEEE) (19).
                        
                     
         
               (4)
            
            
               Ċerti atti tal-Unjoni elenkati fl-Anness XVI huma elenkati wkoll fl-Anness IV (Protezzjoni tal-Konsumatur) u l-Anness XI (l-Ambjent) tal-Ftehim. Fl-interess taċ-ċarezza, l-iskadenzi applikabbli għal approssimazzjoni ta' dawk l-atti elenkati fl-Anness XVI jinħtieġ li jiġu allinjati mal-iskadenzi speċifikati fl-Anness IV (Protezzjoni tal-Konsumatur) u l-Anness XI (l-Ambjent) tal-Ftehim.
            
         
               (5)
            
            
               Huwa meħtieġ li jiġi aġġornat l-Anness XVI tal-Ftehim sabiex jirrifletti l-evoluzzjoni tal-leġiżlazzjoni tal-Unjoni elenkat f'dan l-Anness, f'konformità mal-Artikolu 436(3) tal-Ftehim. Fl-interess taċ-ċarezza, it-taqsimiet tal-Anness XVI tal-Ftehim affettwati mill-bidliet jinħtieġ li jiġu aġġornati fl-intier tagħhom.
            
         
               (6)
            
            
               Ir-Repubblika tal-Moldova tkompli l-proċess li tapprossima l-leġiżlazzjoni tagħha mal-leġiżlazzjoni tal-Unjoni, skont l-iskeda ta' żmien u l-prijoritajiet stabbiliti fl-Anness XVI għall-Ftehim. Għaldaqstant huwa xieraq li jiġi żgurat li l-aġġornamenti riċenti għal-leġiżlazzjoni tal-Unjoni jiġu integrati malajr u b'mod effiċjenti fil-proċess li għaddej ta' approssimazzjoni u b'kont meħud tal-progress li diġà sar mir-Repubblika tal-Moldova.
            
         
               (7)
            
            
               Huwa xieraq li jiġu previsti perjodi tranżitorji għar-Repubblika tal-Moldova sabiex tirrifletti atti ġodda tal-Unjoni fil-leġiżlazzjoni nazzjonali tagħha u li jiġi pprovdut perjodu ta' adattament lill-manifatturi u l-importaturi. Għaldaqstant, id-dati ta' skadenza għall-approssimazzjoni tal-leġiżlazzjoni nazzjonali tiegħu ma' dawn l-atti l-ġodda tal-Unjoni jinħtieġ li jiġu estiżi.
            
         
               (8)
            
            
               F'konformità mal-Artikolu 436(3) tal-Ftehim il-Kunsill ta' Assoċjazzjoni UE-Repubblika tal-Moldova għandu jkollu s-setgħa li jaġġorna jew jemenda l-Annessi għall-Ftehim. Il-Kunsill ta' Assoċjazzjoni ta s-setgħa lill-Kumitat ta' Assoċjazzjoni fil-konfigurazzjoni tal-Kummerċ bid-Deċiżjoni Nru 3/2014 tas-16 ta' Diċembru 2014 sabiex jaġġorna jew jemenda ċerti annessi relatati mal-kummerċ,
            
         ADOTTA DIN ID-DEĊIŻJONI:
   Artikolu 1
   It-Taqsima “Qafas leġiżlattiv orizzontali għat-tqegħid fis-suq tal-prodotti”, it-Taqsima “Leġiżlazzjoni bbażata fuq il-prinċipji tal-approċċ il-ġdid li jipprevedu l-marka CE”, it-Taqsima “Id-Direttivi bbażati fuq il-prinċipji tal-Approċċ il-Ġdid u l-Approċċ Globali, iżda li ma jipprevedux il-marka CE”, is-Subtaqsima 2 “Vetturi bil-mutur b'żewġ- jew tliet-roti” u s-Subtaqsima 3 “Tratturi bir-roti għall-agrikoltura jew għall-forestrija” tat-Taqsima “Kostruzzjoni ta' vetturi bil-mutur”, is-Subtaqsima 1 “REACH u l-implimentazzjoni ta' REACH”, is-Subtaqsima 2 “Kimiċi Perikolużi” u s-Subtaqsima 3 “Il-klassifikazzjoni, l-ippakkjar u l-ittikkettar” tat-Taqsima “Kimiċi” tal-Anness XVI tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, fuq in-naħa l-oħra, huma sostitwiti bit-test li jidher fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, id-19 ta' Ottubru 2016.
      
         
            Għall-Kumitat ta' Assoċjazzjoni Fil-konfigurazzjoni tal-Kummerċ
         
         P. SOURMELIS
         
            Il-President
         
      
   
   
      (1)  ĠU L 260, 30.8.2014, p. 4.
   
      (2)  ĠU L 96, 29.3.2014, p. 357.
   
      (3)  ĠU L 96, 29.3.2014, p. 45.
   
      (4)  ĠU L 96, 29.3.2014, p. 79.
   
      (5)  ĠU L 96, 29.3.2014, p. 309.
   
      (6)  ĠU L 96, 29.3.2014, p. 1.
   
      (7)  ĠU L 96, 29.3.2014, p. 251.
   
      (8)  ĠU L 96, 29.3.2014, p. 149.
   
      (9)  ĠU L 96, 29.3.2014, p. 107.
   
      (10)  ĠU L 189, 27.6.2014, p. 164.
   
      (11)  ĠU L 153, 22.5.2014, p. 62.
   
      (12)  ĠU L 354, 28.12.2013, p. 90.
   
      (13)  ĠU L 178, 28.6.2013, p. 27.
   
      (14)  ĠU L 165, 30.6.2010, p. 1.
   
      (15)  ĠU L 60, 2.3.2013, p. 52.
   
      (16)  ĠU L 60, 2.3.2013, p. 1.
   
      (17)  ĠU L 201, 27.7.2012, p. 60.
   
      (18)  ĠU L 197, 24.7.2012, p. 1.
   
      (19)  ĠU L 197, 24.7.2012, p. 38.
   
      ANNESS
      
         AĠĠORNAMENT TAL-ANNESS XVI TAL-FTEHIM
      
      It-Taqsima “Qafas leġiżlattiv orizzontali għat-tqegħid fis-suq tal-prodotti”, it-Taqsima “Leġiżlazzjoni bbażata fuq il-prinċipji tal-approċċ il-ġdid li jipprevedu l-marka CE”, it-Taqsima “Id-Direttivi bbażati fuq il-prinċipji tal-Approċċ il-Ġdid u l-Approċċ Globali, iżda li ma jipprevedux il-marka CE”, is-Subtaqsima 2 “Vetturi bil-mutur b'żewġ- jew tliet-roti” u s-Subtaqsima 3 “Tratturi bir-roti għall-agrikoltura jew għall-forestrija” tat-Taqsima “Kostruzzjoni ta' vetturi bil-mutur”, is-Subtaqsima 1 “REACH u l-implimentazzjoni ta' REACH”, is-Subtaqsima 2 “Kimiċi Perikolużi” u s-Subtaqsima 3 “Il-klassifikazzjoni, l-ippakkjar u l-ittikkettar” tat-Taqsima “Kimiċi” tal-Anness XVI tal-Ftehim huma sostitwiti b'dan li ġej:
      
         
                     “Leġiżlazzjoni tal-Unjoni
                  
                  
                     Skadenza għall-approssimazzjoni
                  
               
                     
                        IL-QAFAS LEĠIŻLATTIV ORIZZONTALI GĦAT-TQEGĦID TAL-PRODOTTI FIS-SUQ
                     
                  
               
                     Ir-Regolament (KE) Nru 765/2008 tal-Parlament Ewropew u tal-Kunsill tad-9 ta' Lulju 2008 li jistabbilixxi r-rekwiżiti għall-akkreditament u għas-sorveljanza tas-suq relatati mal-kummerċjalizzazzjoni ta' prodotti, u li jħassar ir-Regolament tal-Kunsill (KEE) Nru 339/93
                     Id-Deċiżjoni Nru 768/2008/KE tal-Parlament Ewropew u tal-Kunsill tad-9 ta' Lulju 2008 dwar qafas komuni għall-kummerċjalizzazzjoni ta' prodotti u li tħassar id-Deċiżjoni tal-Kunsill 93/465/KEE
                  
                  
                     Approssimata fid-data tad-dħul fis-seħħ tal-Liġi Nru. 235 tal-1 ta' Diċembru 2011
                  
               
                     Id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti
                  
                  
                     2016
                  
               
                     Id-Direttiva tal-Kunsill 85/374/KEE tal-25 ta' Lulju 1985 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri dwar responabbiltà għall-prodotti difettużi
                  
                  
                     2012
                  
               
                     Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta' Ottubru 2012 dwar l-istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill
                  
                  
                     2015
                  
               
                     Id-Direttiva tal-Kunsill 80/181/KEE tal-20 ta' Diċembru 1979 dwar l-approssimazzjoni tal-liġijiet tal-Istati Membri dwar l-unitajiet ta' kejl u dwar l-irrevokar tad-Direttiva 71/354/KEE, kif emendata bid-Direttiva 2009/3/KE tal-Parlament Ewropew u tal-Kunsill
                  
                  
                     2015
                  
               
                     
                        LEĠIŻLAZZJONI BBAŻATA FUQ IL-PRINĊIPJI TAL-APPROĊĊ IL-ĠDID LI JIPPROVDI GĦAL MARKA CE
                     
                  
               
                     Id-Direttiva 2014/35/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' tagħmir elettriku ddisinjat għall-użu fi ħdan ċerti limiti tal-voltaġġ
                  
                  
                     2017
                  
               
                     Id-Direttiva 2014/29/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri marbuta mat-twettiq tad-disponibbiltà fis-suq ta' reċipjenti sempliċi taħt pressjoni
                  
                  
                     2017
                  
               
                     Ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  
                  
                     Approssimizzazzjoni totali: 2015
                  
               
                     Id-Direttiva 2014/30/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika
                  
                  
                     2017
                  
               
                     Id-Direttiva tal-Kunsill 89/686/KEE tal-21 ta' Diċembru 1989 dwar l-approssimazzjoni tal-liġijiet tal-Istati Membri rigward l-apparat personali protettiv
                  
                  
                     Reviżjoni u approssimazzjoni totali: 2015
                  
               
                     Id-Direttiva 2009/142/KE tal-Parlament Ewropew u tal-Kunsill tat-30 ta' Novembru 2009 dwar tagħmir li juża l-gass
                  
                  
                     Reviżjoni u approssimazzjoni totali: 2016
                  
               
                     Id-Direttiva 2000/9/KE tal-Parlament Ewropew u tal-Kunsill tal-20 ta' Marzu 2000 dwar l-installazzjonijiet tal-funikular iddisinjati għat-trasport ta' persuni
                  
                  
                     2015
                  
               
                     Id-Direttiva 2014/34/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal tagħmir u sistemi ta' protezzjoni maħsuba għall-użu f'atmosferi potenzjalment esplużivi
                  
                  
                     2017
                  
               
                     Id-Direttiva 2014/28/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relatati mad-disponibbiltà fis-suq u s-superviżjoni ta' splussivi ċivili
                     Id-Deċiżjoni tal-Kummissjoni 2004/388/KE tal-15 ta' April 2004 dwar trasferiment intra-Komunitarju ta' dokument dwar l-isplussivi
                     Id-Direttiva tal-Kummissjoni 2008/43/KE tal-4 ta' April 2008 li twaqqaf, skont id-Direttiva tal-Kunsill 93/15/KEE, sistema għall-identifikazzjoni u t-traċċabilità tal-isplussivi għall-użi ċivili
                  
                  
                     2017
                  
               
                     Id-Direttiva 2014/33/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal liftijiet u komponenti ta' sikurezza għal-liftijiet
                  
                  
                     2017
                  
               
                     Id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE
                  
                  
                     2015
                  
               
                     Id-Direttiva 2014/32/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' strumenti tal-kejl
                  
                  
                     2017
                  
               
                     Id-Direttiva tal-Kunsill 93/42/KEE tal-14 ta' Ġunju 1993 dwar apparat mediku
                     Id-Direttiva tal-Kunsill 90/385/KEE tal-20 ta' Ġunju 1990 dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f'xi parti tal-ġisem
                     Id-Direttiva 98/79/KE tal-Parlament Ewropew u tal-Kunsill tas-27 ta' Ottubru 1998 dwar il-mezzi mediċi dijanjostiċi in vitro
                     
                  
                  
                     Reviżjoni u approssimazzjoni totali: 2015
                  
               
                     Id-Direttiva tal-Kunsill 92/42/KEE tal-21 ta' Mejju 1992 dwar il-ħtiġijiet ta' effiċjenza għal kaldaruni-tal-misħun ġodda li jaħdmu b'karburanti likwidi jew gassużi
                  
                  
                     Approssimizzazzjoni totali: 2017
                  
               
                     Id-Direttiva 2014/31/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta' strumenti tal-użin mhux-awtomatiċi
                  
                  
                     2017
                  
               
                     Id-Direttiva 2014/68/UE tal-Parlament Ewropew u tal-Kunsill tal-15 ta' Mejju 2014 dwar l-armonizzazzjoni tal-liġijiet tal-Istati Membri relatati mat-tqegħid fis-suq ta' apparat ta' pressjoni
                  
                  
                     2017
                  
               
                     Id-Direttiva 2014/53/UE tal-Parlament Ewropew u tal-Kunsill tas-16 ta' April 2014 dwar l-armonizzazzoni tal-liġijiet tal-Istati Membri marbuta mat-tqegħid fis-suq ta' tagħmir tar-radju u li tħassar id-Direttiva 1999/5/KE
                  
                  
                     2017
                  
               
                     Id-Direttiva 2013/53/UE tal-Parlament Ewropew u tal-Kunsill tal-20 ta' Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE.
                  
                  
                     2018
                  
               
                     Id-Direttiva 2009/48/KE tal-Parlament Ewropew u tal-Kunsill tat-18 ta' Ġunju 2009 dwar is-sikurezza tal-ġugarelli
                  
                  
                     Reviżjoni u approssimazzjoni totali: 2015
                  
               
                     Id-Direttiva 2013/29/UE tal-Parlament Ewropew u tal-Kunsill tat-12 ta' Ġunju 2013 dwar l-armonizzazzjoni tal-liġijiet tal-Istati Membri relattivament għad-disponibbiltà fis-suq ta' oġġetti pirotekniċi
                  
                  
                     2017
                  
               
                     
                        DIRETTIVI BBAŻATI FUQ IL-PRINĊIPJI TAL-APPROĊĊ IL-ĠDID JEW L-APPROĊĊ GLOBALI, IŻDA LI MA JIPPREVEDUX GĦAL MARKA CE
                     
                  
               
                     Id-Direttiva tal-Parlament Ewropew u tal-Kunsill 94/62/KE tal-20 ta' Diċembru 1994 dwar l-imballaġġ u l-iskart mill-imballaġġ
                  
                  
                     2015
                  
               
                     Id-Direttiva 2010/35/UE tal-Parlament Ewropew u tal-Kunsill tas-16 ta' Ġunju 2010 dwar apparat ta' pressjoni li jista' jinġarr u li tħassar id-Direttivi tal-Kunsill 76/767/KEE, 84/525/KEE, 84/526/KEE, 84/527/KEE u 1999/36/KE
                  
                  
                     2017
                  
               
                     
                        IL-KOSTRUZZJONI TA' VETTURI BIL-MUTUR
                     
                  
               
                     2.   Vetturi bil-mutur b'żewġ- roti jew bi tlieta-
                     
                  
               
                     Ir-Regolament (UE) Nru 168/2013 tal-Parlament Ewropew u tal-Kunsill tal-15 ta' Jannar 2013 dwar l-approvazzjoni u s-sorveljanza tas-suq ta' vetturi b'żewġ- jew tliet- roti u kwadriċikli.
                  
                  
                     2017
                  
               
                     3.   Tratturi bir-roti għall-agrikoltura jew għall-forestrija
                     
                  
               
                     Ir-Regolament (UE) Nru 167/2013 tal-Parlament Ewropew u tal-Kunsill tal-5 ta' Frar 2013 dwar l-approvazzjoni u s-sorveljanza tas-suq ta' vetturi għall-agrikoltura u għall-forestrija.
                  
                  
                     2016
                  
               
                     Id-Direttiva 2008/2/KE tal-Parlament Ewropew u tal-Kunsill tal-15 ta' Jannar 2008 dwar il-firxa tal-viżjoni u l-wipers tal-windscreen għal tratturi għall-agrikoltura jew għall-forestrija
                  
                  
                     2016
                  
               
                     
                        SUSTANZI KIMIĊI
                     
                  
               
                     1.   REACH u l-implimentazzjoni ta' REACH.
                     
                  
               
                     Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH) u li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni
                  
                  
                     2019
                  
               
                     Ir-Regolament tal-Kummissjoni (KE) Nru 440/2008 tat-30 ta' Mejju 2008 li jistabbilixxi metodi ta' ttestjar skont ir-Regolament (KE) Nru 1907/2006 tal-Parlament Ewropew u tal-Kunsill dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH)
                  
                  
                     2019
                  
               
                     2.   Sustanzi kimiċi perikolużi
                     
                  
               
                     Ir-Regolament (UE) Nru 649/2012 tal-Parlament Ewropew u tal-Kunsill tal-4 ta' Lulju 2012 dwar l-esportazzjoni u l-importazzjoni ta' sustanzi kimiċi perikolużi
                  
                  
                     2017
                  
               
                     Id-Direttiva 2012/18/UE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar-li jinvolvu sustanzi u taħlitiet perikolużi li temenda u sussegwentement tħassar id-Direttiva tal-Kunsill 96/82/KE
                  
                  
                     2021
                  
               
                     Id-Direttiva 2011/65/UE tal-Parlament Ewropew u tal-Kunsill tat-8 ta' Ġunju 2011 dwar ir-restrizzjoni tal-użu ta' ċerti sustanzi perikolużi fit-tagħmir elettriku u elettroniku
                  
                  
                     2014
                  
               
                     Id-Direttiva 2012/19/UE tal-Parlament Ewropew u tal-Kunsill tal-4 ta' Lulju 2012 dwar skart ta' tagħmir elettriku u elettroniku (WEEE)
                  
                  
                     2016
                  
               
                     Id-Direttiva 2006/66/KE tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE
                  
                  
                     2013-14
                  
               
                     Id-Direttiva tal-Kunsill 96/59/KE tas-16 ta' Settembru 1996 dwar ir-rimi ta' polychlorinated biphenyls u polychlorinated terphenyls (PCB/PCT)
                  
                  
                     Approssimati fl-2009
                  
               
                     Ir-Regolament (KE) Nru 850/2004 tal-Parlament Ewropew u tal-Kunsill tad-29 ta' April 2004 dwar pollutanti organiċi persistenti u li jemenda d-Direttiva 79/117/KEE
                  
                  
                     2013-14
                  
               
                     3.   Klassifikazzjoni, ippakkettjar u ittikkettar
                     
                  
               
                     Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006
                  
                  
                     2021”